OpenLLM-France/wikimedia huggingface dataset:
# Krajinako Serbiar Errepublika

Krajinako Serbiar Errepublika (serbieraz Republika Srpska Krajina, RSK; Република Српска Крајина, РСК) bere burua aldarrikatu zuen Kroaziako entitate serbiarra izan zen, nazioarteak onartu ez zuena.
Formalki 1991 eta 1995 artean existitu zen, baina 1991ko eraketa baino urtebete arinago hasi bazen ere lurralde separatista txikiago batzuekin. Krajina izenak "muga" esan nahi du. Bertako gobernua Kroaziaren kontrako gerran aritu zen etnikoki serbiarra izango zen lurraldearen independentziaren alde, Jugoslaviako Errepublika Federal Sozialistaren barne eta kanpo, Kroazia estatu independente gisa onartua izan zenean 1991ko abuztu eta 1992ko otsailean.
Krajinako gobernuak zentroko lurraldeetako de facto kontrola zuen, inguruetako lurraldeen kontrola gerrako garaipen eta porroten arabera eskuz aldatzen zelarik. 1992an, Serbiar Krajinako gobernuak desmilitarizazio akordio bat sinatu zuen eta Jugoslaviako Herri Armadak ekarritako artilleria astun osoa kendu zuen, gatazkaren hasieran, gunea NBEk babestuko lukeen gune desmilitarizatua izatearen truke. Legez, lurraldea Nazio Batuen Babeserako Indarrek (UNPROFOR) eta Serbiar Krajinako militarrek babesten zuten, azken hauek hurbil zegoen Bihać barrendegia (orduan Bosnia-Herzegovinako Errepublika) artilleria astunarekin erasotzen zuten.
Zatirik handiena indar kroziarrek hartu zuten 1995ean. Dena den, Kroaziako ekialdean, Serbiako mugatik hurbil, zati bat (Ekialdeko Eslavonia Baranja eta Sirmia mendebaldea) geratu zen Nazio Batuen agintepean, 1998an Kroaziara era baketsuan batu zen arte.

## Kanpo estekak

* Datuak: Q211853
* Multimedia: Republic of Serbian Krajina / Q211853
* ↑ The Daily Gazette, 1994ko ekainak 17
# Krajné Čierno

Krajné Čierno Eslovakiako udalerri bat da, Svidníkeko barrutian kokatuta. 6,57 km²ko azalera du eta 76 biztanle 2017ko datuen arabera.

## Historia

Idatzizko lehen aipamena 1618. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q958505
* Multimedia: Krajné Čierno / Q958505
# Krakatoa

Krakatoa (indonesieraz Krakatau) Indonesiako sumendia da, Java eta Sumatra uharteen artean.
1883ko abuztuaren 27an lau eztanda erraldoik, Krakatoaren erupzioak sortuak, hondamenezko tsunamiak sortu eta hainbat herri suntsitu zituzten Javan eta Sumatran. Erupzioa 1883ko maiatzean hasi eta 1884ko otsailean bukatu zen. Hasierako lehen lurrikaren ondoren, sumendiaren jarduera areagotuz joan zen, erupzio handia gertatu arte.
Garai hartan Indonesia Herbehereetako kolonia zen. Hori dela eta, hildakoen kopurua herbeheretarrek harturiko datuetan oinarritzen da, guztira 36.417 hildako. Dena den, XX. mendean zehar eginiko ikerketek kopuru hori 120.000 ingurura igo dute.
Krakatoaren erupzioa esplosiboa izan zen, bota zituen gasak pilatzen joan zirelako, leherketa handia sortu zuelako eta piroklasto asko zituelako.

## Ikus, gainera

* Tsunami
* Krakatoa, East of Java
* Sumendi erupzioak hildako pertsona kopuruaren arabera

## Kanpo estekak

* (Ingelesez) 1883ko erupzioari buruz AEBetako USGSek eginiko txostena.
* Datuak: Q82613
* Multimedia: Krakatoa / Q82613
# Krajná Bystrá

Krajná Bystrá Eslovakiako udalerri bat da, Svidníkeko barrutian kokatuta. 8,94 km²ko azalera du eta 432 biztanle 2017ko datuen arabera.

## Historia

Idatzizko lehen aipamena 1618. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q853778
* Multimedia: Krajná Bystrá / Q853778
# Krajné

Krajné Eslovakiako udalerri bat da, Myjavako barrutian kokatuta. 28,47 km²ko azalera du eta 1540 biztanle 2017ko datuen arabera.

## Historia

Idatzizko lehen aipamena 1392. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q478459
* Multimedia: Krajné / Q478459
# Krakatindur

Krakatindur Islandia hegoaldean dagoen sumendia da.
300 metroko garaiera du eta sumendiaren azken erupzioaren data ezezaguna da.

## Ikus, gainera

* Islandiako sumendien zerrenda

## Kanpo estekak

* Sumendirako bidearen argazkia.
* Datuak: Q12261637
# Krajná Porúbka

Krajná Porúbka Eslovakiako udalerri bat da, Svidníkeko barrutian kokatuta. 3,73 km²ko azalera du eta 46 biztanle 2017ko datuen arabera.

## Historia

Idatzizko lehen aipamena 1582. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1093734
* Multimedia: Krajná Porúbka / Q1093734
# Krajná Poľana

Krajná Poľana Eslovakiako udalerri bat da, Svidníkeko barrutian kokatuta. 2,94 km²ko azalera du eta 211 biztanle 2017ko datuen arabera.

## Historia

Idatzizko lehen aipamena 1599. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q927185
* Multimedia: Krajná Poľana / Q927185
# Juan Bizente Zengotita-Bengoa

Juan Bizente Zengotita-Bengoa Lasuen (Berriz, Bizkaia, 1862ko uztailaren 19a - Donostia, 1943ko otsailaren 27a), bai eta Zengotitabengoa ere, euskal erlijioso eta idazle karmeldarra izan zen. Bere izen ofiziala, gazteleraz, Juan Vicente Zengotita Bengoa y Lasuen izan zen, eta Ordenak emandakoa Padre Juan Vicente Zengotita de Jesús María.

## Biografia

Karmeldarra zen. Larrean, Burgosen eta Markinan egin zituen Elizako ikasketak. Valentziako eta Burgosko komentuetako nagusia izan zen.
1900ean, Indiako Verapolyra joan zen misiolari, eta hogei urte egin zituen han. 1920an, Euskal Herrira itzuli, eta La Obra Máxima aldizkaria sortu zuen. Valentzian zela, Carmengo Anaije, cofradeentzaco esculiburua (1888) liburua argitaratu zuen.

## Bibliografia

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Erreferentziak

* ↑ (Gaztelaniaz)P. Juan Vicente - Encuentro Misional
* ↑ (Gaztelaniaz) Rodríguez, José Vicente. «Juan Vicente Zengotita Bengoa y Lasuen» Historiaren Errege-Akademia (Noiz kontsultatua: 2019-I-23).
* ↑ (Gaztelaniaz) «P. Juan Vicente de Jesús María» La Obra Máxima Otoitz-estanpa.

## Kanpo-loturak

* Wikiesanak, Zengotita-Bengoaren esaldiak ditu.
* Datuak: Q12260956
* Multimedia: Jean Vincent de Jésus Marie / Q12260956
# Juan Bosch

Juan Emilio Bosch Gaviño (Concepción de La Vega, 1909ko ekainaren 30a - Santo Domingo, 2001eko azaroaren 1a) dominikar idazle, historialari eta politikaria izan zen. Dominikar Errepublikako presidentea izan zen 1963ko otsailetik irailera.

## Bizitza

Leónidas Trujilloren diktaduraren aurka jardun zuen, eta Dominikar Alderdi Iraultzailea sortu zuen 1939an. Erbestean bizi izan zen 1942tik 1961era. Trujillo hil zutenean, sorterrira itzuli, eta presidente hautatu zuten hurrengo urtean. Handik zazpi hilabetera, armadak kendu zuen kargutik, komunistei lagundu izanaz salatuta, eta erbestera alde egin zuen berriro. 1965ean, berriz ahalegindu zen lehendakaritza bereganatzen, baina Estatu Batuen esku-hartze militarrak zapuztu zuen ahalegina. 1966an, galdu egin zituen hauteskundeak Joaquín Balaguerren aurka, eta 1973an Dominikar Askapenerako Alderdia sortu zuen. 1978tik 1990era, lau bider aurkeztu zen hauteskundeetara, eta beste horrenbeste aldiz galdu zuen.
Bestalde, dominikar literaturako idazle gailenetako bat izan zen. Ipuin eta kontakizun asko idatzi zituen, baita saiakera-libururik ere: Crisis de la democracia de América en la República Dominicana (1964).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q439980
* Multimedia: Juan Bosch / Q439980
# Juan C. Bonilla (udalerria)

Juan C. Bonilla Mexikoko udalerri bat da. Puebla estatuan kokatua dago. 2010ean 18.540 biztanle zituen 23,03 km²ko azaleran. Herriburua [[Cuanalá (Juan C. Bonilla)|Cuanalá]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6299095
* Multimedia: Juan C. Bonilla Municipality / Q6299095
# Juan Bono de Quejo

Juan Bono de Quejo (Donostia, 1475 – Habana, 1528) Kolonen karabela bat pilotatu zuen, esklabo trafikatzaile handia izan zen eta sarraski handiak eragin zituen, besteak beste Trinidad eta Tobagon. Habanako prokuradore eta gobernadore-ordea izan zen.

## Biografia

Gipuzkoako itsas tradizioko familia batean jaioa, XV. mendearen amaieran Palosen bizi zen nabigatzaile estimatua zen. 1502an, Kristobal Kolonen laugarren bidaian, karabela bateko pilotua izan zen. Ondoren, Santo Domingo inguruko uharteen arteko itsas merkataritzan jardun zuen. 1510ean, Bartolome de las Casasek munduko esklabo merkatari handiena izatea leporatu zion.
1513an Fernando II.ak Juan Ponce de León baimendu zuen Bímini izeneko ustezko irla bat esplotaru zezan, bertara joan zen itsasontzietako bat, Santa María de la Consolación, Bono de Quejo izan zuen kapitain. Espedizioa Pazkoa egunean heldu zen, gaztelaniaz Pascua Florida eta hortik gaurko izena, Floridara heldu baitziren. Juan Pérez de Ortubia euskaldunak ere San Cristóbal izeneko bergantina gidatu zuen.
1514an eta 1516an Trinidad uhartea suntsitu zuen esklabu bila. 1516an, esklabo bila, Orinoco ibaiaren deltako hodiak zeharkatu zituen lehena izan zen. Domingotarrek bere sarraskiak salatu bazituzten ere, erregeazituzten, baina inork ezin izan zuen esklaboen merkataritza eragotzi, Bono de Quejo erregearen, Lope de Conchillosen eta Rodriguez de Fonsecaren babesa zuen, Diego Kolonen aurka deklaratu zuelako. Esklaboak harrapatu ohi zituen, beren arbasoen arimak zeuden uhartera eramango zituela esanez.
1520ko apirilean Pánfilo de Narváezen espedizioarekin Mexikora bidaiatu zuen Cortés geldiarazteko, baina Espainia Berria konkistatzeko gorteko tropekin bat egin ez zuen bakanetakoa izan zen, eta urte bereko irailean Kubara itzuli zen. Mexikon (1522) Cortésekin istilu txiki bat izan ondoren, behin betiko Habanan finkatu zen, non prokuradore eta gobernadoreorde bezala jardun zuen, 1528an hil zenean kargu horretan zegoelarik.

## Erreferentziak

* 1 2 3 «Juan Bono de Quejo (Quexo) | Real Academia de la Historia» dbe.rah.es (Noiz kontsultatua: 2023-05-27).
* ↑ (Gaztelaniaz) Perera, Miguel Angel. (2000). Oro y hambre: Guayana siglo XVI : ecología cultural y antropología histórica de un malentendido 1498-1597. CDCH UCV ISBN 978-980-00-1662-6. (Noiz kontsultatua: 2023-05-27).
* ↑ «El descubridor de Estados Unidos - XL Semanal» www.lavozdegalicia.es (Noiz kontsultatua: 2023-05-27).
* ↑ (Gaztelaniaz) «Ponce de León, el hombre que descubrió Florida» La Vanguardia 2019-07-29 (Noiz kontsultatua: 2023-05-27).
* ↑ (Gaztelaniaz) Caro, Raúl Villa. (2014-05-23). «Juan Ponce de León y la Fuente de la Eterna Juventud» Fundación Exponav en Ferrol (Noiz kontsultatua: 2023-05-27).

## Ikus, gainera

* Juan Ponce de León

## Kanpo estekak

* Datuak: Q84771780
# Juan Bravo

Juan Bravo (Atienza (Guadalajara), 1484 inguru-Villalar (Valladolideko probintzia), 1521eko apirilaren 24a) Gaztelako Komunitateen Gerran parte hartzeagatik ezaguna izan zen aitoren semea izan zen. Komuneroen buruzagietako bat, Joana I.a Gaztelakoarekin elkarrizketatu eta harrezkero haren izenean jokatu zutenetako bat izan zen. Villalarko gudua galdu eta preso hartu zuten. Heriotza-zigorra ezarri zioten eta Padilla eta Maldonadorekin batera lepoa moztu zioten.

## Biografia

Juan Bravo behe nobleziakoa zen eta Atienzan jaio zen — gaur egungo Guadalajara probintzian —, non bere aita Gonzalo Bravo de Lagunas gotorlekuko alkaidea zen. Amaren aldetik Juan Bravo Maria Pachecoren lehengusua zen, Juan de Padillaren emaztea eta Mendoza familia ospetsuko kidea. 1505ean Catalina del Ríorekin ezkondu ondoren, Segovia hiriko patriziatuan sartu zen, eta hara joan zen bizitzera. Alargun geratu ondoren, 1519an bigarren aldiz ezkondu zen Bernardosen (Segovia) María Coronelarekin.
1519ko urrian Segoviako milizietako erregidore eta buru izendatu zuten. Karlos I.a erregeari Santiago eta A Coruñako Gorteetan zerbitzua eman zitzaiola eta 1520ko maiatzaren 29an Alemaniara joan zela jakitean, Rodrigo de Tordesillas prokuradorearen aurka matxinada bat zuzendu zuen, eta urkatu egin zuten. Matxinatuek hiria bereganatu zuten, eta Juan Bravok militarki antolatu zuen hiria, eta erregearen erregeorde Adriano de Utrecht kardinalak bidalitako Rodrigo Ronquilloren tropa errealistak Segovian sartzea eragotzi zuten operazioak zuzendu zituen. Hala ere, erregeren indarrak Segoviako Alkazarrean indartu ziren, eta han egon ziren komuneroen matxinada amaitu arte. Bravok Komunitateen Gerran parte hartu zuten gainerako hiriekin harremanak izateaz arduratu zen, eta Tordesillasera joan zen Joana I.a erreginarekin parlamentatzera, baina haren laguntza ez zuen lortu.
Zaratán eta Simancas konkistatu zituen 1521ean; aldi berean, Juan de Padilla Torrelobatónen sartu zen otsailaren 25ean. Ondoren, bere indarrak Valladolideko Komuneroen Batzarrekoekin elkartu zituen, baina apirilaren 23an Villalarreko batailan errege-tropen aurrean porrota saihestu ezin izan zuen. Egun bat geroago, apirilaren 24an, Juan de Padilla eta Francisco Maldonadorekin batera burua moztu zioten Villalarren. Haren gorpua Segoviara eraman zutenean, errege-agintariek nekez itzali ahal izan zuten sumindurazko zalaparta handi bat. Gorpuzkiak profanatu ahal izateko beldurrez, Muñoveros udalerrira (Segovia) lekualdatu zirela uste da, Catalina del Río, haren emaztea, hangoa baitzen.

## Erreferentziak

* ↑ http://www1.euskadi.net/harluxet/hiztegia1.asp?sarrera=Bravo,Ju
* 1 2 3 (Gaztelaniaz) (Gaztelaniaz) Pérez, Joseph. (2024-02-02). «Juan Bravo» Espainiako Historiaren Errege Akademia (Noiz kontsultatua: 2024-02-04).
* ↑ https://www.eladelantado.com/provincia-de-segovia/munoveros-tradiciones-leyendas-bravo-capitan/

## Kanpo estekak

* (Gaztelaniaz):Juan Bravoren biografia Espainiako Historiaren Errege Akademiaren webgunean.
* Datuak: Q2742152
* Multimedia: Juan Bravo / Q2742152
# Juan Bravo Murillo

    Artikulu hau Espainiako politikariari buruzkoa da; beste esanahietarako, ikus «Murillo».
Juan Bravo Murillo (Fregenal de la Sierra, (Badajoz, 1803- Madril, 1873) politikari espainiarra zen. Ministro-Kontseiluaren Presidentea zen 1850eko urtarrilaren 14tik 1852ko abenduaren 14ra, Espainiako Elisabet II.aren garaietan.
* Datuak: Q200476
* Multimedia: Juan Bravo Murillo / Q200476
# Juan Cabanas

Juan Cabanas Erauskin (Donostia, 1907ko ekainaren 22a - Lima, Peru, 1979ko martxoaren 18a) Gipuzkoako pintorea izan zen.

## Biografia

Angel Cabanas pintorearen semea. Madrilen, Parisen eta Erroman egin zituen Pinturako ikasketak. Espainiako Gerra Zibila amaitu eta gero, frankismoaren pintore ofizial bihurtu zen: Ofentsiba Nazional-Sindikalistako Batzarren Espainiako Falangearen uztarria eta geziak ikur ofiziala eta Espainiako armarria taxutu zituen. Departamento Nacional de Plástica, Jefatura del Ceremonial sortu zituen, eta, beste musikagile eta dekoratzaile batzuekin, Compañía Nacional de Bailes.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2879398
# Juan Calvo

Juan Calvo Azabal (Bilbo, ?-Arkauti, 1993ko abuztuaren 20a) hil zuten Ertzaintzaren Arkautiko (Araba) komisarian.

## Tortura kasua

Gorpuak dozenaka kolpe, urradura, ubeldura eta zauri zituen. Biziberritzen saiatu ziren medikuek maskarak jantzi behar izan zituzten Calvok botatzen zuen gasaren ondorioengatik. 1995ean zortzi ertzain kondenatu zituzten zuhurtziagabekeriagatik: sei urtebeteko espetxe zigorrera, bat hamar eguneko arrrestora, eta ertzain burua sei urtera. 1996an Espainiako Epaitegi Gorenak urtebetera murriztu zuen nagusiaren zigorra. Inork ez zuen espetxea zapaldu edo lanpostua galdu. Ez zen egon aitortzarik edo dimisiorik.

## Jaurlaritzaren oharra

Honela laburbildu zuen Eusko Jaurlaritzaren Segurtasun Sailak Calvoren heriotza prentsa ohar baten bidez, abuztuaren 20ko arratsaldean. “Gaur goizaldean, ostirala, atzo arratsaldean Langraitzen (Araba) atxilotua izan zen pertsona hil da, Bilbon taxi bat lapurtu eta pertsekuzio ikusgarria burutu ostean. Atxilotuak, hiru aldiz ospitaleratuta egon zena hainbat psikiatrikotan, konortea galdu zuen nerbio-krisi bortitz bat izan eta lagundu nahi zioten ertzainei eraso egin ostean”.
Garai hartako Ertzaintzaren arduradun politiko nagusia Juan Mari Atutxa zen.

## Forenseren txostena

Calvoren heriotza “biolentoa” izan zela dio autopsiak, kausa aipatu biriketako edema izan zela, eta Ertzaintzak erabiltzen zuen CS gasak sortua. Forentsearen arabera, ikuspegi “hertsiki mediku batetik” ezinezkoa da zehaztasunez ezartzea heriotza izan ote zen “istripu” baten ondorio, “suizida”, edo “hiltzailea”. Calvoren heriotza “hirugarren pertsonen esku hartzearen ondorioa” da, hortaz, “hiltzailea”. Komisarian hil zutela Calvo, alegia.
Amnistiaren Aldeko Batzordeek, Elkarri mugimenduak edo Herri Batasunak torturei egotzi zieten heriotza. Segurtasun Sailaren azalpen eza kritikatu zuten Eusko Alkartasunak eta Euskadiko Ezkerrak. Bilbotarra hil ondoren sortu zen zalaparta politikoaren ondorioz, Espainiako Gobernuak Ministerio Publikoaren eta Espainiako Justiziaren hainbat dokumenturen kopiak bidali zizkien nazioarteko hainbat erakunderi, besteak beste, NBEko Torturaren aurkako Errelatoreari. Horietan justifikatzen zen Calvoren aurkako indarkeria erabiltzea.

## Erreferentziak

* ↑ https://elpais.com/diario/1995/02/24/espana/793580407_850215.html
* ↑ https://www.argia.eus/efemerideen-kanala/juan-calvo-hil-zen-arkautiko-komisarian-ertzaintzak-torturatu-ostean
* ↑ https://www.argia.eus/albistea/nola-eta-zergatik-hil-zuten-juan-calvo-ertzaintzaren-komisarian
* ↑ http://www.presos.org.es/index.php/2023/07/07/informacion-sobre-la-muerte-de-juan-calvo-en-manos-de-la-ertzaintza-30-anos-de-los-hechos-contra-yemen-1-200-contenedores-con-armas-desde-espana-libro-madrid-metropolis-neofascista-desoku/
* ↑ https://gara.naiz.eus/paperezkoa/20070820/34367/es/Los-mismos-que-mataron-Calvo-han-querido-impedir-su-homenaje

## Ikus, gainera

* Juan Mari Atutxa

## Kanpo estekak

* "Juan Calvo Ertzaintzaren komisarian hila. 30 urtez ezkutatutakoa, argitara: torturaren frogak", Hala Bedi irratiaren webgunean.
# La Carolina

La Carolina Jaéngo udalerria da, Sierra Morena eskualdean dagoena.
2008ko urtarrilaren 1eko erroldaren arabera 15.649 biztanle zituen.
Pablo Olabidek sustatutako XVIII. mendeko nekazaritza politikaren proiektu garrantzitsuenetariko bateko parte bat izan zen La Carolina herria. Gaztela eta Andaluzia lotzen zituzten bideak jendez betetzeko, eta besteak bestea lapurretei aurre egiteko, sei mila kolono alemaniar, holandar eta espainiar katoliko kokatu zituzten eremu horretako hogeita hamar herri eta herrixketan, hiru zentro berriren inguruan: La Carolina, La Carlota eta La Luisiana. 1775ean, herriok bideragarri zirela erakutsita, nobleek eta Elizak herri hauei, La Carolina barne, zituzten abantailak kendu eta herri arruntak bihurtu ziren. Erabaki honen ondorioz, herri hau Andaluziako herri berezi bat izatetik, beste herri arrunt bat izatera bilakatu zen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q649981
* Multimedia: La Carolina / Q649981
# La Carrera

La Carrera Ávilako udalerria da, El Barco de Ávila-Piedrahíta eskualdean dagoena.
2009ko urtarrilaren 1eko erroldaren arabera 214 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1775460
* Multimedia: La Carrera, Ávila / Q1775460
# La Carrerako geltokia

La Carrera Asturiasko Printzerriko tren geltoki bat da, Siero udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R2aOviedo/Uviéula Corredoria • Parque Principado • Cualloto • Meres • Fonciello • el Berron • la Carrera • la Pola Siero • los Corros • Lieres • el Remediu • Llames • Nava • Ḥuentesanta • Cecea • Carancos • Pintueles • l'Infiestu–Geltokia • l'Infiestu–Geralekua • Viḷḷamayor • Sebares • Sotu Dueñes • Ozanes • Policlínico • les Arriondes • Ḥuentes • Toraño • Cueves • Llovio • Ribeseya • Camangu • Belmonte • Nueva • Villaḥormes • Posada • Valmori • Celoriu • PoLlanes :

### Aldiriko tren

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-6fOviedo/Uviéula Corredoria • Parque Principado • Cualloto • Meres • Fonciello • el Berron • la Carrera • la Pola Siero • los Corros • Lieres • el Remediu • Llames • Nava • Ḥuentesanta • Cecea • Carancos • Pintueles • l'Infiestu–Geltokial'Infiestu Geralekua :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18223868
iea  Asturiasko Renfe Aldiriak :
# La Capitana Alegría

La Capitana Alegría edo Pour don Carlos 1920ko film-mutu bat da, Musidorak eta Jaime Lasuen Reischachek zuzendua. Neurri batean euskal kapitalarekin ekoiztutako lehen fikziozko filma izan zen. Aktore nagusia Musidora izan zen, surrealisten musa zena. 2021ean filma zaharberritu zen.

## Ekoizpena

Pierre Benoit idazle frantziarraren eleberri batean oinarrituta dago, Karlistaldian oinarritua. Hondarribian eta Gipuzkoako beste leku batzuetan garabatu zen. Argazkilaritza Frank Daniau-Johnstonek eta Crouanek egina izan zen. Barnealdeak René Carrerek dekoratu zituen, eta bere emanaldi muturako E. Mathé Clementh eta Jacques Roques musikariek irudiei lagungarri zitzaien partitura egokia idatzi zuten.
Estatu Espainiarrean film hori La Capitana Alegría izenez eman zuten eta Frantzian Pour Don Carlos izenarekin.

## Argudioa

Intriga guztia Musidorak antzeztutako Allegria Detchard amazonaren nortasun bitxian oinarritu zen. Bere aberastasun, edertasun eta estrategia militarrean zeuzkan trebetasun guztiak Espainiako Alfonso erregearen koroarengatik borrokatzen zuen Karlos Borboikoa erregegaiaren zerbitzutan jarri zituen.

## Erreferentziak

* 1 2 3 4 «Pour Don Carlos - La capitana Alegría - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-06-04).
* ↑ (Gaztelaniaz) Jauregui, Juan José Garay. «Una película de 1921 – “La Capitana Alegría / Pour Don Carlos”» elobrero.es (Noiz kontsultatua: 2023-04-03).
* ↑ «'Alegria kapitaina'» www.sarea.euskadi.eus 2021-01-04 (Noiz kontsultatua: 2023-04-03).

## Kanpo estekak

* Datuak: Q81634755